**SVARBI INFORMACIJA EKSTERNAMS, 2023–2024 M. M. LAIKYSIANTIEMS BRANDOS EGZAMINUS**

Brandos egzaminų organizavimo ir vykdymo tvarkos aprašo 2.6 papunktyje apibrėžta: **„Eksternas**– asmuo, įgijęs vidurinį išsilavinimą Lietuvoje ar užsienyje, arba užsienio šalies mokyklos vidurinio ugdymo programos baigiamosios klasės mokinys, pageidaujantis laikyti brandos egzaminą.“

Eksternai, planuojantys brandos egzaminus laikyti 2023–2024 mokslo metais, po rugsėjo 15 dienos gali teikti prašymus savivaldybės, kurioje gyvena, vykdomosios institucijos paskirtos bazinės mokyklos vadovui. Savivaldybių bazines mokyklas galima sužinoti savivaldybių administracijų švietimo padaliniuose ir savivaldybių tinklalapiuose. Tinklalapyje [www.nsa.smm.lt](http://www.nsa.smm.lt) bazinių mokyklų sąrašas bus atnaujintas iki rugsėjo 20 dienos.

Brandos egzaminų organizavimo ir vykdymo tvarkos apraše numatyta, kad **eksternai prašymus turi pateikti iki lapkričio 24 dienos,** o pasirinktus brandos egzaminus turės laikyti pagrindinėje sesijoje. Eksternai gali rinktis ir laikyti ne daugiau kaip 7 brandos egzaminus.

Pasibaigus prašymų teikimų laikui, bet ne vėliau kaip likus 7 darbo dienoms iki pakartotinės sesijos pradžios eksternai, nepateikę prašymo iki lapkričio 24 dienos, dar galės prašymus pateikti Kauno miesto bazinės mokyklos vadovui ir laikyti pasirinktus brandos egzaminus pakartotinėje sesijoje. **Prašymus šiais mokslo metais galima pateikti tik vieną kartą vienoje bazinėje mokykloje.**

Kartu su prašymu bazinės mokyklos vadovui eksternas privalo pateikti:

1)  vidurinį išsilavinimą liudijantį dokumentą (brandos atestatą, profesinės ar aukštesniosios mokyklos diplomą (**jei vidurinis išsilavinimas įgytas Lietuvoje**);

 2) **jei vidurinis išsilavinimas įgytas užsienyje** – bent vieną iš šių dokumentų: švietimo, mokslo ir sporto ministro įsakymą dėl vidurinio išsilavinimo pripažinimo; Studijų kokybės vertinimo centro pažymą, kuria vidurinį išsilavinimą liudijanti kvalifikacija įvertinta lygiaverte arba lygiaverte su sąlyga, kad bus išlaikyti brandos egzaminai; Studijų kokybės vertinimo centro pažymą, kuria užsienio kvalifikacija pripažinta (įskaitant pripažinimą, suteikiant kvalifikacijos turėtojui tik tam tikras teises, bei pripažinimą tik kartu su papildomais reikalavimais) lygiaverte Lietuvos Respublikoje teikiamam viduriniam išsilavinimui;

 3) užsienio šalies mokyklos išduotą dokumentą, liudijantį, kad asmuo mokosi vidurinio ugdymo programos baigiamojoje klasėje (**užsienio šalies mokyklos mokinys**);

 4) kvitą, patvirtinantį pinigų įmoką už pasirinktus brandos egzaminus.

Eksternas sumoka 15 eurų už kiekvieną pasirinktą dalyko brandos egzaminą. Bazinė mokykla gautas įmokas naudoja eksternų registravimo, brandos egzaminų organizavimo, vykdymo ir vertinimo išlaidoms apmokėti.

**Rekvizitai apmokėjimui už brandos egzaminus**:

Kaišiadorių Algirdo Brazausko gimnazija

Bankas LUMINOR BANK AB – banko kodas 40100

Sąskaitos Nr. LT584010040500090113

Mokėjimo paskirtis: už .......................(įrašyti egzamino pavadinimą) brandos egzaminą

Informacija teikiama:

Gedimino g. 65, LT-56124 Kaišiadorys;
el. p. rastine@a.brazausko-gimnazija.lt
mob. 8 686 29 670.

Gimnazijos direktoriaus pavaduotoja ugdymui Skaidrė Kriugždienė

**Papildoma informacija**: eksternai, esantys Pravieniškių 1-ajame ar 2-ajame kalėjimuose, nurodytus dokumentus teikia Kaišiadorių suaugusiųjų mokyklos direktoriui ir sumoka 15 eurų už kiekvieną pasirinktą dalyko brandos egzaminą.

**Rekvizitai apmokėjimui už brandos egzaminus**:

Kaišiadorių suaugusiųjų mokykla

Bankas LUMINOR BANK AB – banko kodas 40100

 Sąskaitos Nr. LT304010040500162009

Mokėjimo paskirtis: už .......................(įrašyti egzamino pavadinimą) brandos egzaminą

Eksternai, esantys Pravieniškių 1-ajame ar 2-ajame kalėjimuose, brandos egzaminų klausimais kreipiasi į Kaišiadorių suaugusiųjų mokyklos Pravieniškių skyriaus vedėją Rimantą Rušą.

Visais klausimais dėl brandos egzaminų galite kreiptis į Kaišiadorių r. savivaldybės administracijos Švietimo, kultūros ir sporto skyriaus vyriausiąją specialistę Virginiją Batutienę, atsakingą už brandos egzaminų organizavimą bei vykdymą, mob. 8 609 39 742, el. paštu virginija.batutiene@kaisiadorys.lt.

Informaciją parengė

Virginija Batutienė,

Švietimo, kultūros ir sporto skyriaus vyriausioji specialistė